Etter at nyheter om nederlaget i Poltava i slutten av juli begynte å nå Sverige, oppsto to partier i hoffet. Det ene var et holsteinsk parti som ønsket å se Karl Fredrik, hertug av Holsten-Gottorp som Karl XIIs etterfølger – støttet av Arvid Horn, Nils Gyllenstierna, Piper-slekten og enkedronning Hedvig Eleonora. Det andre var et svensk parti som ønsket å se Ulrika Eleonora som kongens etterfølger, helst i et ekteskap med en dansk prins. Kristian Vs sønn, prins Carl av Danmark, var forslaget. Mange blant den svenske høyadelen støttet disse. Da det i midlertid ble avklart at Karl XII var i sikkerhet i Tyrkia, ble disse planene forkastet.